b'\n_START_ARTICLE_\nRaskas teollisuus\n_START_PARAGRAPH_\nRaskas teollisuus on tuotantotoiminnan laji, joka jalostaa kookasta irtolastitavaraa tai bulkkitavaraa muiden teollisuusalojen k\xc3\xa4ytt\xc3\xb6\xc3\xb6n. Se vaatii huomattavan paljon tilaa ja raskasta kalustoa tuottaakseen tavaransa. Esimerkkein\xc3\xa4 toimialasta ovat rauta- ja ter\xc3\xa4steollisuus, laivanrakennus, alumiinin sulattaminen, raskaiden koneiden valmistus, hiiliteollisuus ja kemikaalien valmistus. Raskas teollisuus sijaitsee usein l\xc3\xa4hell\xc3\xa4 niiden raaka-aineiden toimittajia tai louhintapaikkoja.'